{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Nacrtom prijedloga Pravilnika o izmjenama i dopunama Pravilnika o podacima u vezi s korporativnim upravljanjem koje su izdavatelji obvezni dostavljati Hrvatskoj agenciji za nadzor financijskih usluga, te o obliku, rokovima i načinu njihovog dostavljanja"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA GOSPODARSKA KOMORA","Na temelju članka 478. stavka 6. Zakona o tržištu kapitala (»Narodne novine«, broj 65/18, 17/20, 83/21, 151/22, 85/24 i 126/25), Hrvatska agencija za nadzor financijskih usluga na sjednici Upravnog vijeća održanoj __ donosi,\nČlanak 7.","U nastavku iznosimo komentare članova Zajednice izdavatelja HGK, a koji se odnose na konkretna pitanja iz Upitnika o usklađenosti: \n1.) Pitanja:\n-Nadzorni odbor je imenovao poseban odbor za odlučivanje o prethodnoj suglasnosti za transakcije s povezanim stranama.\n-Ako nadzorni odbor nije imenovao poseban odbor, revizijski odbor preuzeo je tu ulogu u skladu sa zakonom.\n-Ako je imenovan poseban odbor, članovi tog odbora ispunjavaju uvjete neovisnosti propisane za članove nadzornog odbora.\n-Ako posebni odbor ne ispunjava uvjete neovisnosti, transakcije su sklopljene uz prethodnu suglasnost revizijskog odbora.\n-Članovi posebnog ili revizijskog odbora koji odlučuju o prethodnoj suglasnosti za transakcije s povezanim stranama neovisni su u odnosu na osobe i poslove koji su predmet prethodne suglasnosti.\n \nKomentar: Nadzorni odbor može tu ovlast predati nekom ili revizijskom odboru, dakle on to nije dužan učiniti. Navedena pitanja su kreirana kao da je Nadzorni odbor to dužan napraviti, samo je pitanje kome je to povjerio. Smatramo dobrim rješenjem da se navedena pitanja koncentriraju u samo jedno koje glasi: Koje tijelo odlučuje o prethodnoj suglasnosti za transakcije s povezanim stranama?\n \n2) Pitanje: Odbor za imenovanja provodi internu ocjenu i anketu među radnicima o ravnopravnosti spolova i jednakosti prilika.\n \nKomentar: Odbor samo treba nadgledati, a ne provoditi tu aktivnost.\n \n3) Pitanja:\n-Društvo je usvojilo i objavilo pravila kojima se sprječava sukob interesa unutar grupe društava\n-Informacije o sustavu nadzora i suradnje unutar grupe te unutar grupna pravila djelovanja dostupna su bez naknade na mrežnim stranicama društva\n \nKomentar: Nije jasno koja su to pravila. Molimo primjer takvog akta. Također, unutargrupna pravila djelovanja u pravilu sadrže poslovnu tajnu radi čega nisu namijenjena javnoj objavi.\n \n4) Pitanje: Politika primitaka NO je nediskriminirajuća i usklađena s ciljevima u pogledu održivosti, uz poštivanje zakonskih zahtjeva.\n \nKomentar: Pitanje nije u skladu s pravilima Kodeksa niti zakona. Nije jasno kako bi ona trebala biti usklađena s ciljevima u pogledu održivosti.  \n \n5) Pitanja:\n-Statutom društva ili odlukom uprave omogućeno je dioničarima koji ne sudjeluju u radu glavne skupštine da nakon objave poziva za glavnu skupštinu, a prije njezina održavanja, svoje glasove daju pisanim putem ili putem elektroničke komunikacije (dopisno glasovanje).\n- Društvo je odredilo primjerene mjere kojima se osigurava identifikacija dioničara koji daju dopisni glas.\n- Dioničar koji, nakon što je dopisno glasovao, sudjeluje u radu glavne skupštine nije vezan ranije danim dopisnim glasom i dopušteno mu je sudjelovati u odlučivanju na glavnoj skupštini.\n- Društvo ima razrađen mehanizam kojim osobi koja je dala glas elektroničkom komunikacijom potvrđuje da je takav glas prispio i uzet u obzir\n- Ako dioničari sudjeluju u radu glavne skupštine elektroničkom komunikacijom, u pozivu je naznačeno na koji će se način dioničari uključiti u rad glavne skupštine.\n \nKomentar: Kako odgovoriti na ova pitanja ako je društvo postupilo u skladu sa zakonskim odredbama, ali još nije praktično provelo navedene mogućnosti sudjelovanja na Glavnoj skupštini.\n \n6) Pitanja:\n- Društvo je objavilo ključne pokazatelje uspješnosti od taksonomski prihvatljivih djelatnosti\n- Društvo je objavilo ključne pokazatelje uspješnosti od taksonomski usklađenih djelatnosti\n\nNa što se misli, kakve ključne pokazatelje uspješnosti?","Djelomično prihvaćen","U odnosu na komentar 1) Pitanja: Prihvaćen. Pitanje je preoblikovano na odgovarajući način.\nU odnosu na komentar 2) Pitanje: Prihvaćen. Pitanje je preoblikovano na odgovarajući način.\nU odnosu na komentar 3) Pitanja: Nije prihvaćen. Sva pravila društva ili koja društvo primjenjuje unutar grupe, a kojima se utječe na prava i obveze toga društva i njegovih dioničara (kako što su primjerice isplata dividende, transakcije s povezanim stranama i sl.) u skladu s dobrom praksom korporativnog upravljanja trebaju biti dostupna dioničarima.\nU odnosu na komentar 4) Pitanja: Nije prihvaćen. Odredba 54. Kodeksa glasi: Politika primitaka mora biti nediskriminirajuća, usklađena s ciljevima u pogledu održivosti i pripremljena u skladu s odgovarajućim zakonskim zahtjevima.\nU odnosu na komentra 5) Pitanja: Djelomično prihvaćen. U upitniku o usklađenosti društvo na ovo pitanje treba odgovoriti je li statutom društva ili odlukom uprave omogućeno dopisno glasanje; društvo ne odgovora na pitanje je li dopisno glasovanje bilo omogućeno na skupštini.\nU odnosu na komentar 6) Pitanja: Prihvaćen.  Navedena pitanja su obrisana u cilju usklađenja s aktualnim izmjenama EU propisa koji se odnose na izvještavanje o održivosti. Neovisno o navedenom, navodi se da su ključni pokazatelji uspješnosti od taksonomski prihvatljivih i usklađenih djelatnosti propisani Delegiranom uredbom Komisije (EU) 2021/2178 оd 6. srpnja 2021. o dopuni Uredbe (EU) 2020/852 Europskog parlamenta i Vijeća utvrđivanjem sadržaja i prikaza informacija o okolišno održivim ekonomskim djelatnostima koje objavljuju poduzeća na koja se primjenjuje članak 19.a ili članak 29.a Direktive 2013/34/EU i utvrđivanjem metodologije obveznog objavljivanja informacija , a u vezi s Uredbom (EU) 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088."]
[2,"HRVATSKA GOSPODARSKA KOMORA","Na temelju članka 478. stavka 6. Zakona o tržištu kapitala (»Narodne novine«, broj 65/18, 17/20, 83/21, 151/22, 85/24 i 126/25), Hrvatska agencija za nadzor financijskih usluga na sjednici Upravnog vijeća održanoj __ donosi,\nČlanak 7.","U nastavaku iznosimo komentar članova Zajednice izdavatelja HGK:\n\"Iz perspektive izdavatelja, generalni komentar je da ovakav prijedlog upitnika donosi izrazito veliko dodatno opterećenje, pored već postojećih obveza za transparentnošću. Prijedlog upitnika smatramo previše opsežnim, što pored postojećih obveza ne smatramo nužnim da bi se ispunila svrha kojima su namijenjeni – utvrđenju usklađenosti s kodeksom korporativnog upravljanja i prikupljanju informacija o praksama korporativnog upravljanja, a sve da bi se povećala transparentnost izdavatelja i privlačnost stranim investitorima. Zakonskim propisima je određeno da poduzetnici moraju pripremiti svoje izvještaje u elektroničkom formatu koji je čitljiv i za strojeve i za ljude. Ova obveza omogućuje lakše automatizirano pretraživanje i analizu podataka od strane regulatora i drugih dionika. Time se poboljšava transparentnost i usporedivost izvještaja među različitim tvrtkama i industrijama, što doprinosi učinkovitijem praćenju održivih praksi i ciljeva. Također, omogućuje bržu prilagodbu i usklađivanje s budućim regulativama i standardima u području izvještavanja o održivosti. Stoga, nejasno je koja dodatna transparentnost bi se postigla ispunjavanjem upitnika koji su s dosadašnjeg obima od 141 pitanja, novim prijedlogom povećani na 290 pitanja (Upitnik o usklađenosti), odnosno, s dosadašnjeg obima od 248 pitanja povećani na 642 pitanja (Upitnik o praksama korporativnog upravljanja).\n Iz perspektive izdavatelja, faktori koji bi se trebali uzeti u obzir pri izradi upitnika su:\n- sadržajni: pitanja kojima se može postići svrha upitnika mogu se koncentrirati u puno manji obim upitnika; ovako su važna pitanja, kojima bi se mogla ispuniti svrha upitnika, izgubljena u nizu pitanja koja su manje važna za tu svrhu,\n- vremenski: za ispunjavanje upitnika o usklađenosti bio nam je potreban 1 cijeli dan. Za ispunjavanje upitnika o praksama bilo nam je potrebno 3 tjedna. Sada očekujemo da će nam biti potrebno za ispunjavanje upitnika o usklađenosti 2 cijela dana, a za ispunjavanje upitnika o praksama oko mjesec i pol dana. Radi se o angažmanu ljudskih resursa koji moraju biti na raspolaganju za prikupljanje podataka i koji to moraju obaviti uz svoj redovan posao ili o angažmanu dodatnih ljudski resursa, sve u rokovima kojima su izdavateljima istovremeno dani za objavu konsolidiranog godišnjeg izvještaja, provedbu dvostruke revizije i izradu izvještaja o održivosti, što već samo po sebi iziskuje angažman svih ljudskih resursa kompanije nadležnih za izvještavanje,\n- tehnički: kod ispunjavanja upitnika o praksama „borimo“ se s formatom s nizom zadanih ograničenja koji nisu poznati pri popunjavanju već se otkrivaju tek po validaciji, a često čak niti tada ne možemo utvrditi uzrok bez da kontaktiramo više Hanfinih službi, što oduzima dodatno vrijeme.\"","Djelomično prihvaćen","Povećani broj pitanja u upitnicima je rezultat, s jedne strane izmjena i dopuna Kodeksa korporativnog upravljanja, a s druge strane podjele postojećih pitanja u nekoliko dijelova kako bi se osigurala dodatna jasnoća o usklađenosti (odvajanje formalne i sadržajne usklađenosti). Pri tome se naglašava da će se pitanja koja se odnose na pitanja u vezi održivosti na odgovarajuću način preoblikovati i smanjiti kako bi se odrazile najavljene izmjene Direktive o korporativnom izvještavanju, vodeći računa o zadržavanju dosegnute razine transparentnosti. Podaci iz upitnika se zahtijevaju u formatu koji je trenutno najoptimalnije dostupno rješenje."]